ai4bharat/Pralekha huggingface dataset:
کامرس اور صنعت کی وزارتہ
نئی دہلی میں ترقی پذیر ملکوں کی ڈبلیو ٹی او وزارتی میٹنگ
نئی دہلی؍10مئی 2019؍ترقی پذیر ملکوں کی ایک ڈبلیو ٹی او وزارتی میٹنگ کی میزبانی ہندوستان کے ذریعے نئی دہلی میں 14-13 مئی 2019ء کو کی جارہی ہے۔ اس میٹنگ میں 16 ترقی پذیر ممالک، 6کم ترقی یافتہ ممالک، چاڈ، چین، مصر، گواتی مالا، گوانا، انڈونیشیا، جمائیکا، قزاخستان، ملاوی، ملیشیا، نائیجیریا، عمان، سعودی عرب، جنوبی افریقہ، ترکی، یوگانڈا)اور ڈی جی، ڈبلیو ٹی او شرکت کررہے ہیں۔
بنگلہ دیش، سینٹرل افریقن ریبلک اور جنوبی افریقہ کے وزراء نے اپنی شرکت کی تصدیق کردی ہے۔نائب وزراء ، اعلیٰ حکام اور سفراء دیگر ملکوں کی نمائندگی کریں گے۔
یہ دو روزہ میٹنگ باہمی گفت و شنید پر مبنی ہوگی۔اس دو روزہ میٹنگ کے دوران وزراء کو متعدد امور اور آگے کی راہ سے متعلق تبادلہ خیال کرنے کے لئے ایک موقع فراہم کیا جائے گا۔ پہلے دن اس میٹنگ میں شرکت کرنے والے ممالک کے سینئر افسران کی میٹنگ ہوگی۔ بعد ازاںوفود کے سربراہان کے لئے تجارت اور صنعت کی مرکزی وزارت کے ذریعے ایک عشائیہ کا اہتمام کیا جائے گا۔میٹنگ کے دوسرے دن وزارتی میٹنگ منعقد کی جائے گی۔
یہ میٹنگ ایسے وقت میں منعقد کی جارہی ہے، جب کثیر جہتی قانون پر مبنی تجارتی نظام کو سنگین اور خطرناک چیلنجز درپیش ہیں۔حالیہ ماضی میں ممبر مملکوں کے ذریعے یکطرفہ اقدامات اور درپیش چیلنجز پر قابو پانے والے اقدامات میں اضافہ ہوا ہے۔اسی طرح مذاکرات کے کلیدی شعبوں میں تعطل اور شکایات کے ازالے سے متعلق اداروں کی مشکلات میں اضافہ ہوا ہے۔اس کے سبب عالمی تجارتی ادارہ  کے معاملات کے تصفیہ کے میکنزم کے وجود کے لئے خطرہ پیدا ہوا ہےاورڈبلیو ٹی او کے ایک مؤثر کثیر جہتی ادارے کی پوزیشن پر بھی اثر پڑا ہے۔ موجودہ حالات نے ڈبلیو ٹی او میں اصلاحات کرنے کے لئے متعدد حلقوں کی جانب سے اٹھنے والی مانگ میں اضافہ کیا ہے۔
نئی دہلی میں منعقد ہونےوالی یہ میٹنگ ترقی پذیر ملکوں اور کم ترقی یافتہ ملکوں کو ایک پلیٹ فارم پر ساتھ لانے کے لئے ایک کوشش ہے، تاکہ عالمی تجارتی ادارہ کو متاثر کرنے والے مختلف امور پر مشترکہ تشویش کو باہم ساجھا کیا جاسکے اور ان معاملات کو حل کرنے کے لئے ایک ساتھ مل کر کام کیا جاسکے۔
یہ دو روزہ میٹنگ ترقی پذیر ملکوں اور کم ترقی یافتہ ملکوں کو ایک اتفاق رائے قائم کرنے کے لئے ایک موقع فراہم کرے گا کہ ڈبلیو ٹی او کے تحت موجود کثیر جہتی تجارتی نظام کی بنیادوں کو تحفظ فراہم کرتے ہوئے ڈبلیو ٹی او میں آگے کس طرح سے اصلاحات کئے جاسکتے ہیں۔اس میٹنگ میں ہونے والی بات چیت کا مقصد ایک سمت حاصل کرنا ہے کہ ڈبلیو ٹی او سے متعلق متعدد امور پر کس طرح سے تعمیراتی بحث کی جاسکے، ادارہ جاتی اور بات چیت دونوں طریقہ کار سے اور بالخصوص جون 2020ء میں قزاخستان میں منعقد ہونے والی ڈبلیو ٹی او کی بارہویں وزارتی کانفرنس کو پیش نظر رکھتے ہوئے۔
U: 2090
(Visitor Counter : 80
وزارت خزانہ
ایشیائی ترقیاتی بینک اور ہندستان کے درمیان سکم میں سڑکوں کو بہتر بنانے کے پروجیکٹ کی تیاری میں مدد کے لیے معاہدے پر دستخط ہوئے
ایشیائی ترقیاتی بینک اور حکومت ہند امداد  قرض کے معاہدے پر دستخط کیے ہیں جو سکم کی خاص ضلعی سڑکوں کو بہتر بنانے بنانے کے لیے منصوبے کی تیاریوں اور ڈیزائن کی سرگرمیوں میں مدد کے لیے ہے ۔ اس منصوبے سے شمال مشرقی ریاست میں اہم قصبوں، دیہی علاقوں اور مذہبی مقامات نیز سیاحت کے مقامات کے لیے سڑکوں کے رابطوں میں بہتری آئے گی ۔
موجودہ سکم میجر ڈسٹرکٹ روڑ اپ گریشن پروجیکٹ کے لیے PRF پر وزارت مالیات میں اقتصادی امور کے محکمے کے ایڑیشنل سکریٹری جناب رجت کمار مشرا نے حکومت ہند کی جانب سے دستخط کیے اور ADB انڈیا ریسیڈنڈ مشن کے کنٹری ڈائرکٹر جناب تاکو کونشی نے ADBکی جانب سے معاہدے پر دستخط کیے ۔
قرض کے معاہدے پر دستخط کیے جانے کے بعد جناب مشرا نے کہا کہ PRF سے پہاڑی ریاست میں روڈ کنکٹیوٹی کو بہتر بنانے کی ریاستی حکومت کی ترقی ترجیح میں مدد ملے گی اور اس کے تحت اہ ضلعی سڑکوں اور دیگر سڑکوں اور پلوں کو بہتر بنانے کے لیے منصوبہ بندی ہو سکے گی اور اس طرح ریاست کی معشیت کو فروغ ملے گا اور دور دراز کے علاقوں کے لوگوں کے لیے سڑکوں کا بہتر رابطہ حاصل ہوگا ۔
جناب کونشی نے کہا کہ PRFپروجیکٹ کا مقصد قابل عمل ہونے سے متعلق مطالعات، منتجہ ذیلی منصوبوں کے انجینئر نگ ڈیزائن کی تیاری اور ریاستی ایجنسیوں کی صلاحیت سازی کے ذریعے عملدرآمدکو یقینی بنانا ہے تاکہ آنے والا پروجیکٹ مقررہ وقت کے اندر مکمل کیا جا سکے۔ انہوں نے کہا کہ اس سے سڑکوں کی حفاظت، دیکھ ریکھ اور آب و ہوا کے لیے موافق بنانا بھی ممکن ہوگا ۔
سکم کی سڑکوں کے نیٹ ورک کو ایسی سڑکوں میں تبدیل کرنے کی ضرورت ہے جو تمام موسموں کے لیے ساز گار ہوں کیونکہ بار بار تودے گرنے اور کٹائو کی وجہ سے سڑکوں کو نقصان پہنچتا ہے اور ریاست کے اندر آمد و رفت متاثر ہوئی ہے ۔
سڑکوں کو بہتر بنانے کے لیے بعض ترجیحی سڑکوں کو ٹرانسپورٹ کے بندوبست کے ریاستی ماسٹر پلان میں شامل کیا گیا ہے جو 2012 میں ADB کی تکنیکی مدد کے ساتھ قائم کیا گیا تھا ۔ 2011 میں ADBکی مالی امداد سے شروع کیے گیے شمال مشرقی ریاستی سڑک سرمایہ کاری پروگرام سے پہلے ہی سکم میں سڑکوں کو بہتر بنانے میں مدد دی جا سکتی ہے ۔
ایشیائی ترقیاتی بینک ایک خوشحال، پائدار، شمولیت والے ایشیا اور بحر القائل کے لیے عہد بند ہے جبکہ انتہائی غریبی کے تدارک کے لیے اسکی مساعی جاری ہے ۔ 1966 میں قائم کردہ ADB میں 68ارکان ہیں جن میں سے 49اس خطے سے تعلق رکھتے ہیں ۔
ع س ،ج
سیریل نمبر5113 :
(Visitor Counter : 118
عملے، عوامی شکایات اور پنشن کی وزارت
یوپی ایس سی کے ذریعہ سلیکٹ کئے گئے افسران
نئی دہلی،11؍جولائی،عملے، عوامی شکایات اور پنشن کے وزیر مملکت ڈاکٹر جتیندرسنگھ نے آج راجیہ سبھا میں ایک سوال کے تحریری جواب میں بتایا کہ یونین پبلک سروس کمیشن درج فہرست ذاتوں، درج فہرست قبائل اور دیگر پسماندہ طبقوں  کے لئے ریزرو خالی اسامیوں کو دھیان میں رکھتے ہوئے مختلف وزارتوں، محکموں، کاڈر، کنٹرول اتھارٹیز کی جانب سے خالی اسامیوں کے بارے میں دی گئی اطلاع کی بنیاد پر امیدواروں کی سفارش کرتا ہے۔ عام زمرے، دیگر پسماندہ طبقوں، درج فہرست ذاتوں اور درج فہرست قبائل سے تعلق رکھنے والے افسروں کی تفصیلات نیچے پیش کی گئی ہے، جن کی گزشتہ 3 سال کے دوران یو پی ایس سی کے ذریعہ سفارش کی گئی تھی۔
ڈھانچہ جاتی امتحان کے ذریعے گزشتہ 3 سال کے دوران یوپی ایس سی کے ذریعہ سفارش کردہ امیدواروں کی تعداد۔
|
|
سال
|
|
میزان
|
|
درج فہرست ذات
|
|
درج فہرست قبائل
|
|
دیگر پسماندہ طبقے
|
|
عام زمرہ
|
|
2016-17
|
|
4612
|
|
470
|
|
216
|
|
1203
|
|
2723
|
|
2017-18
|
|
4829
|
|
385
|
|
188
|
|
1379
|
|
2877
|
|
2018-19
|
|
3890
|
|
334
|
|
148
|
|
1000
|
|
2408
ایسے امیدواروں کی تعداد جن کا سلیکشن کے ذریعہ براہ راست بھرتی کے ذریعہ گزشتہ 3 سال کے دوران یوپی ایس سی کی جانب سے سفارش کی گئی۔
|
|
سال
|
|
میزان
|
|
درج فہرست ذات
|
|
درج فہرست قبائل
|
|
دیگر پسماندہ طبقے
|
|
عام زمرہ
|
|
2016-17
|
|
1123
|
|
168
|
|
79
|
|
375
|
|
501
|
|
2017-18
|
|
1465
|
|
199
|
|
86
|
|
528
|
|
652
|
|
2018-19
|
|
510
|
|
81
|
|
30
|
|
176
|
|
223
۔۔۔۔۔۔۔۔۔۔

U- 3044
(Visitor Counter : 38
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 188.88 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 18.03 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
11)؍اپریل 2022کے مطابق)
|
|
فراہم کی گئی خوراکیں
|
|
1,88,88,10,015
|
|
بچی ہوئی خوراکیں
|
|
18,03,24,566
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 188.88کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 18.03 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
ارضیاتی سائنس کی وزارت
مرکزی وزیر ڈاکٹر جتیندر سنگھ نے کہا ہے کہ سمدریان مشن کا مقصد معدنیات جیسے گہرے سمندر کے وسائل کی تلاش کے لیے ’متسیا 6000‘ نامی گاڑی میں تین اہلکاروں کو 6000 میٹرکی گہرائی میں بھیجنا ہے
ان کا کہنا ہے کہ اس مشن کے سال 2026 تک مکمل ہونے کاامکان ہے
سائنس اور ٹیکنالوجی کےمرکزی وزیر مملکت  ، ارضیاتی سائنس کے وزیر مملکت ،پی ایم او،عملے اور عوامی شکایات ، پنشن، ایٹمی توانائی اور خلاء کےوزیر مملکت ڈاکٹر جتیندر سنگھ نے کہا کہ سمدری مشن کا مقصد معدنیات جیسے گہرے سمندر کے وسائل کی تلاش کے لیے’متسیا 6000‘نامی گاڑی میں تین اہلکاروں کو 6000 میٹر کی گہرائی تک بھیجنا ہے۔ آج لوک سبھا میں ایک سوال کے تحریری جواب میں ڈاکٹر جتیندر سنگھ نے کہا کہ اس مشن کے سال 2026 تک مکمل ہونے کی امید ہے۔
مرکزی وزیر نے کہا کہ ’متسیا 6000‘ گاڑی کو نیشنل انسٹی ٹیوٹ آف اوشین ٹیکنالوجی  چنئی ، نے ارضیاتی سائنس کی وزارت کے تحت اسے ڈیزائن اور تیار کیا جارہا ہے ۔ عام کارروائی کے تحت اس کی برداشت 12 گھنٹے اور انسانی حفاظت کے لیے ایمرجنسی کی صورت میں یہ 96 گھنٹے ہے۔ گاڑی کا ڈیزائن تیار کیا جاچکا ہے اور گاڑی کے مختلف پرزوں کی وصولی کے تعلق سے کارروائی جاری ہے۔ انہوں نے کہا کہ انسان بردار آبدوز گہرے سمندر میں نکل، کوبالٹ،ریئر ارتھس ، مینگنیز وغیرہ سے مالا مال معدنی وسائل کی تلاش اور نمونے جمع کرنے میں انسان کو براہ راست مشاہدہ کرنے میں سہولت فراہم کرتی ہے،جن کا استعمال تجزیہ کے لئے کیا جا سکتا ہے۔ سائنسی تحقیق اور تکنیکی طور پر بااختیار بنانے کے علاوہ، اس مشن سے اثاثوں کے معائنہ، سیاحت اور سمندری خواندگی کے فروغ میں پانی کے اندر انجینئرنگ کی اختراعات کی صورت میں فوری طور پر فائدہ اٹھایا گیا ہے۔ڈاکٹر سنگھ نے کہا کہ انٹیگریٹڈ مائننگ مشین اور بغیر پائلٹ گاڑیوں  کی ترقی کے ذریعہ 6000 میٹر کی گہرائی کی درجہ بندی کی گئی تاکہ گہرے سمندر کے وسائل اور حیاتیاتی تنوع کے جائزے کودریافت کیا جاسکے۔
صحت اور خاندانی بہبود کی وزارت
بھارت میں کورونا کے سرگرم معاملات میں لگاتار کمی
ملک میں لگاتار دوسرے دن کورونا کے سرگرم معاملات 8 لاکھ سے کم
22 ریاستوں / مرکز کے زیر انتظام علاقوں میں 20000 سے کم سرگرم معاملات
نئی دہلی، 18 اکتوبر 2020: ملک میں کورونا کے معاملات میں مسلسل انحطاط درج کیا جا رہا ہے اور آج دوسرے دن کورونا کے سرگرم معاملات 8 لاکھ سے کم ہیں اور ان کی تعداد 783311 ہے۔ ملک میں کورونا کے کل مثبت معاملات میں سرگرم معاملات 10.45 فیصد ہیں۔
ملک میں پائے جانے والے رجحان کی طرح 22 ریاستوں /مرکز کے زیر انتظام علاقوں میں بھی 20000 سے کم سرگرم معاملات ہیں۔
13 ریاستوں / مرکز کے زیر انتظام علاقوں میں 20000 سے زائد اور 50000 سے کم سرگرم معاملات ہیں، جبکہ 3 ریاستوں / مرکز کے زیر انتظام علاقوں میں 50000 سے زائد سرگرم معاملات ہیں۔
کورونا کے سرگرم معاملات میں تخفیف کا یہ دور کورونا سے صحتیاب ہونے والے مریضوں کی بڑھتی تعداد کے بعد درج کیا گیا ہے۔ ملک میں اب تک 6597209 لوگ کورونا کو شکست دے چکے ہیں اور کورونا سے روبہ صحت ہونے والے اور سرگرم معاملات کے درمیان کا فرق بڑھ کر 5813898 ہوگیا ہے۔ ملک میں کورونا سے صحتیاب ہونے کی شرح اضافے سے ہمکنار ہوکر 88.03 فیصد ہو چکی ہے۔
گذشتہ 24 گھنٹوں کے دوران 72614 کووِڈ مریض روبہ صحت ہوئے ہیں اور انہیں رخصتی دے دی گئی ہے، جبکہ نئے تشخیص شدہ معاملات کی تعداد 61871 ہے۔
کورونا سے صحتیاب ہوئے 79 فیصد مریضوں کا تعلق 10 ریاستوں / مرکز کے زیر انتظام علاقوں سے ہے۔
واحد دن میں 14000 سے زائد افراد کے روبہ صحت ہونے کے ساتھ ہی، وہاں صحتیاب ہونے والوں کی تعداد سب سے زیادہ رہی ہے۔
گذشتہ 24 گھنٹوں کے دوران 61871 نئے شناخت شدہ معاملات درج کیے گئے۔
نئے معاملات میں سے 79 فیصد 10 ریاستوں اور مرکز کے زیر انتظام علاقوں سے ہیں۔
10000 سے زائد معاملات کے ساتھ مہاراشٹر میں لگاتار سب سے زیادہ نئے مریض سامنے آر ہے ہیں، اس کے بعد کیرالا ہے جہاں 9000 سے زائد معاملات سامنے آئے ہیں۔
گذشتہ 24 گھنٹوں کے دوران 1033 مریضوں کی موت واقع ہوئی ہے۔
ان میں سے 86 فیصد اموات دس ریاستوں / مرکز کے زیر انتظام علاقوں میں ہوئیں۔ 44 فیصد سے زائد نئی اموات  مہاراشٹر میں درج کی گئیں۔
اسٹیل کی وزارت
ہندوستان کو اسٹیل کے دوسرے سب سے بڑے پروڈیوسر سے اسٹیل کے ذمہ دار پروڈیوسر کے طور پر ابھرنے کی ضرورت ہے : جناب جیوترادتیہ سندھیا
اسٹیل کی صنعت کی صلاحیت بڑھانے کے اہداف اور گرین اسٹیل کو اپنانے کے درمیان توازن قائم کرنے پر زور دیا
2030 تک اسٹیل کی پیداوار کو 300 ملین ٹن تک بڑھانے کا نشانہ
اسٹیل اور شہری ہوابازی کے مرکزی وزیر جناب جیوترادتیہ ایم سندھیا نے منگل کو ہندوستانی اسٹیل صنعت پر زور دیا کہ وہ گرین اور کم کاربن خارج کرنے والے پیداواری عمل کی طرف بڑھے۔ نئی دہلی میں کلیانی گروپ کے پہلے گرین اسٹیل برانڈ ’کلیانی فیریسٹا‘ کے آغاز کے موقع پر خطاب کرتے ہوئے، معزز وزیر نے ایک ملک کی ترقی کے لیے بنیادی قوت کے طور پر اسٹیل کے بڑھتے ہوئے رول پر زور دیا۔
وزیر سندھیا نے مزید کہا کہ پانچویں سب سے بڑی معیشت اور اسٹیل کے دوسرے سب سے بڑے پروڈیوسر کے طور پر، ہندوستان کو بھی اسٹیل کا ایک ذمہ دار اور پائیدار پروڈیوسر بننے کی ضرورت ہے۔ملک کی بڑھتی ہوئی کھپت اور پیداواری صلاحیتوں کے بارے میں بات کرتے ہوئے، وزیرموصوف نے کہا کہ ’’ہم 2030 تک اپنی پیداواری صلاحیت کو 154 ایم ٹی کی موجودہ سطح سے 300 ایم ٹی تک دوگنا کرنے کے پرعزم توسیعی منصوبہ رکھتے ہیں، جیسا کہ نیشنل اسٹیل پالیسی 2017 میں بھی ذکر کیا گیا ہے‘‘۔ انہوں نے کہا کہ اس لیے اسٹیل صنعت کی صلاحیت بڑھانے کے حوصلہ مندانہ اہداف اور 2070 تک نیٹ زیرو کے نشانہ کو حاصل کرنے کے وزیر اعظم نریندر مودی کے وژن کی سمت کام کرنے کے درمیان توازن پیدا کرنے کی ضرورت ہے۔
انہوں نے یہ بھی بتایا کہ ا سٹریٹجک پالیسی کارروائیوں کے ذریعے حکومت نے 2030 تک کاربن کے اخراج کو کم کرنے اور گرین اسٹیل کی پیداوار کے لیے ملک کے عزم کو مستحکم کرنے کا عہد کیا ہے۔ انہوں نے کہا کہ حکومت اور دیگر فریقوں کو قابل تجدید توانائی، کارآمد خام مال جیسے اسکریپ اور پیلٹس، بہترین دستیاب ٹیکنالوجیز اور گرین ہائیڈروجن کے بڑھتے ہوئے استعمال کو یقینی بنا کر صنعت کو کاربن سے پاک کرنے کے لیے مل کر کام کرنے کی ضرورت ہے۔
وزیرموصوف نے ملک کے اسٹیل پروڈیوسرز کو اپنی پیداوار کا ایک فیصد گرین اسٹیل بنانے کے لیے وقف کرنے اور سرکاری منصوبوں میں اس کے زیادہ استعمال اور فروغ کو یقینی بنانے کے بارے میں بھی بات کی۔
کلیانی گروپ کی پہل کے بارے میں بات کرتے ہوئے، عزت مآب وزیر نے کہا کہ، ’’کلیانی گروپ کی طرف سے اٹھائے گئے اقدامات سے کاربن کے اخراج کے طور پر اسٹیل سیکٹر کی دیرینہ شناخت کو کم کاربن خارج کرنے والی گرین اسٹیل پیدا کرنے والی صنعت کے طور پر تبدیل کرنے میں مدد ملے گی۔
اس موقع پر اسٹیل کی وزارت کی ایڈیشنل سکریٹری محترمہ روچیکا چوہدری گوول اور وزارت کی دیگر سینئر سرکردہ شخصیات موجود تھیں ۔
سٹرک ٹرانسپورٹ اور شاہراہوں کی وزارت
جناب نتن گڈکری نے وڈودرا، گجرات میں 48 کروڑ روپئے کے بقدر کے 2 قومی شاہراہ پروجیکٹوں کا آغاز کیا
سڑک نقل و حمل اور شاہراہوں کے مرکزی وزیر جناب نتن گڈکری نے گجرات کے وڈودرا میں 48 کروڑ روپئے کے بقدر کی لاگت سے 2قومی شاہراہ پروجیکٹوں کا آغاز کیا۔ ان پروجیکٹوں کا بھومی پوجن ڈیڑھ سال قبل محترم وزیر اعظم کے یوم پیدائش کے موقع پر کیا گیا تھا۔
جناب گڈکری نے کہا کہ قومی شاہراہ 48 کے احمدآباد۔وڈودرا سیکشن کی دُماڑ چوکڑی کے پاس بہتری کے کام کیے گئے ہیں۔ انہوں نے کہا کہ تقریباً 3 کلو میٹر طویل اس پروجیکٹ کی تعمیر 27.01 کروڑ روپئے کی لاگت سے عمل میں آئی ہے۔ وزیر موصوف نے کہا کہ اس میں نئی سروس سڑکوں، گاڑیوں کے انڈر پاس اور آر سی سی کریش بیرئیر بنائے گئے ہیں، جس سے ٹریفک جام کا مسئلہ حل ہوگا اور سفر مزید آسان ہوگا۔
جناب گڈکری نے کہا کہ قوم کو وقف کیے جانے والے 17 کروڑ روپئے کی لاگت کے دوسرے پروجیکٹ کی طوالت تقریباً ایک کلو میٹر ہے انہوں نے کہا کہ اس پروجیکٹ میں وڈودرا کی قومی شاہراہ 48، دینا جنکشن کے پاس انڈرپاس اور سروس روڈ کی تعمیر کی گئی ہے۔ وزیر موصوف نے کہا کہ اس پروجیکٹ کے تحت قومی شاہراہ 48 پر پہلی مرتبہ شمسی توانائی سے جلنے والی اسٹریٹ لائٹ کا استعمال کیا گیا ہے۔
جناب گڈکری نے بتایا کہ اس تعمیر میں پہلی مرتبہ 3-لین سروس روڈ بنایا گیا ہے۔ انہوں نے کہا کہ یہ پروجیکٹس دینا، ہرنی، وروڈ جیسے مواضعات کو بہتر کنکٹیویٹی فراہم کریں گے، جس سے حادثات کا شکار یہ علاقہ نقل و حمل کے لیے محفوظ ہوگا اور صنعتی علاقوں کی نقل و حرکت مزید قابل رسائی ہوگی۔
خوراک کی ڈبہ بندی کی صنعتوں کی وزارت
فوڈ پروسیسنگ انڈسٹری کی ترقی
فوڈ پروسیسنگ انڈسٹری کے وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں بتایا کہ صنعتوں کے تازہ ترین سالانہ سروے  2018-19 کے مطابق، فوڈ پروسیسنگ سیکٹر میں کل پیداوار 8.13 فیصد کی کمپاؤنڈ سالانہ ترقی کی شرح پر15- 2014 میں 9,34,272.19 کروڑ روپے سے بڑھ کر19- 2018 میں 12,76,995.11 کروڑ روپے ہو گئی ہے۔ رجسٹرڈ فوڈ پروسیسنگ سیکٹر میں مصروف افراد کی تعداد 15- 2014 میں 17.73 لاکھ سے بڑھ کر 2018-19میں 20.05 لاکھ ہوگئی۔ قومی نمونہ سروے کے مطابق، غیر کارپوریٹ/غیر رجسٹرڈ فوڈ پروسیسنگ سیکٹر میں کل 51.11 لاکھ افراد مصروف ہیں۔
پروسیسڈ فوڈ مصنوعات کی برآمدات کو فروغ دینے کے لیے جو کوششیں کی جا رہی ہیں وہ یہ ہیں:
 ہندوستانی زراعت کی برآمدی صلاحیت کو بروئے کار لانے کے لیے ایک جامع ‘‘زرعی برآمدی پالیسی’’ متعارف کرائی گئی ہے۔
 زرعی اور پراسیسڈ فوڈ پروڈکٹس ایکسپورٹ ڈویلپمنٹ اتھارٹی  کے ذریعہ پروڈکٹس کے مخصوص ایکسپورٹ پروموشن فورمز قائم کیے گئے ہیں تاکہ ممکنہ مصنوعات کی برآمد کو تحریک دی جا سکے اور ساتھ ہی سپلائی چین میں حائل رکاوٹوں کو دور کیا جا سکے۔
 اے پی ای ڈی اے نے مصنوعات جیسے انگور، پیاز، آم، کیلا، انار، پھولوں کی زراعت، چاول، دودھ کی مصنوعات اور غذائی سیریلز کے لیے ایکسپورٹ پروموشن فورمز  بھی بنائے ہیں۔
 کسانوں، فارمر پروڈیوسر آرگنائزیشنز  اور کوآپریٹیو کو برآمد کنندگان کے ساتھ بات چیت کرنے کے لیے ایک پلیٹ فارم فراہم کرنے کے لیے ایک فارمر کنیکٹ پورٹل قائم کیا گیا ہے۔
 برآمدات کو فروغ دینے کے لیے کئی دیگر اسکیموں کے ذریعے برآمدات بشمول خوراک کی برآمد، جیسےٹریڈ انفراسٹرکچر فار ایکسپورٹ اسکیم ، مارکیٹ ایکسیس انیشیٹوز  اسکیم، برآمدی مصنوعات پر ڈیوٹیز اور ٹیکسوں کی معافی ، اے پی ای ڈی اے اور میرین پروڈکٹس ایکسپورٹ ڈیولپمنٹ اتھارٹی  کی ایکسپورٹ پروموشن اسکیمیں وغیرہ کے لیے امداد مہیا کی گئی ۔
 کھانے کی مصنوعات کے لیے پروڈکشن لنکڈ مراعات  اسکیم کے تحت، ایم او ایف پی آئی کی طرف سے ہندوستانی کھانے کی مصنوعات کی عالمی نمائش کو بڑھانے کے لیے مارکیٹنگ اور برانڈنگ سپورٹ فراہم کی جاتی ہے۔
مزید برآں، فوڈ پروسیسنگ انڈسٹریز کی وزارت  سال 21- 2020 سے مائیکرو فوڈ پروسیسنگ انٹرپرائزز  کی مرکزی اسپانسر شدہ اسکیم کو نافذ کر رہی ہے تاکہ ون ڈسٹرکٹ ون پروڈکٹ  اپروچ پر مبنی 2 لاکھ مائیکرو فوڈ پروسیسنگ انٹرپرائزز کے قیام / اپ گریڈیشن کے لیے مالی، تکنیکی اور کاروباری مدد فراہم کی جا سکے۔ اس اسکیم کو 21- 2020 سے 25- 2024 کی مدت کے لیے لاگو کیا جا رہا ہے جس کی تخمینہ جاتی لاگت 10,000 کروڑ روپے ہے۔
ایم او ایف پی آئی سنٹرل سیکٹر اسکیم – پردھان منتری کسان سمپدا یوجنا  2016 سے لاگو کر رہا ہے۔ پی ایم کے ایس وائی ملک میں فوڈ پروسیسنگ سیکٹر کی ترقی کو بڑا فروغ دیتا ہے جس سے کسانوں کو زرعی پیداوار کی خام مال کے طور پر فوڈ پروسیسنگ کی صنعتوں کی طرف سے زیادہ مانگ کی وجہ سے اپنی پیداوار کی بہتر قیمت حاصل کرنے میں مدد ملتی ہے۔ اس طرح یہ کسانوں کی آمدنی بڑھانے کے ساتھ ساتھ خاص طور پر دیہی علاقوں میں روزگار کے مواقع پیدا کرنے، زرعی پیداوار کے ضیاع کو کم کرنے اور پروسیس شدہ کھانوں کی برآمد کو بڑھانے کی جانب ایک بڑا قدم ہے۔
خصوصی سروس اور فیچرس
’مدور معیشت کی وسائلی کارکردگی کے اتحاد‘ کا آغاز ماحولیات، جنگلات اور موسمیاتی تبدیلی کے وزیر محترم جناب بھوپندر یادو کے ذریعہ کیا جائے گا
مدور معیشت کی وسائلی کارکردگی کے اتحاد کو تمل ناڈو کے شہر چنئی میں چوتھی ماحولیاتی اور موسمیاتی ہمہ گیری ورکنگ گروپ اور ماحولیات اور موسمیات کے وزراء کی میٹنگ میں ایک شانہ بہ شانہ تقریب کے دوران لانچ کیا جائے گا۔ بھارت کی جی 20 صدارت کے تحت تصور کردہ آر ای سی ای آئی سی، ایک صنعت پر مرتکز پہل قدمی ہے جس کا مقصد عالمی سطح پر توانائی اثرانگیزی اور مدور معیشت کے طور طریقوں کو فروغ دینا ہے۔ اس اتحاد کو ایک خودمختار ادارے کے طور پر پیش کیا گیا ہے جو بھارت کی جی20 صدارت سے آگے بڑھ کر کام کرتا رہے گا، اور ماحولیاتی ہمہ گیریت پر دیرپا اثرات مرتب کرے گا۔
11 مختلف ممالک میں اپنے صدر دفاتر کی حامل 39 کمپنیاں اس کے بانی اراکین کے طور پر اتحاد میں شامل ہو چکی ہیں۔ ایک اشتراکی پلیٹ فارم کے طور پر، آر ای سی ای آئی سی کا مقصد حصہ لینے والی صنعتوں کے درمیان علم کا اشتراک، بہترین طور طریقوں کو ساجھا کرنا، اور پائیدار طریقوں کی سہولت فراہم کرنا ہے۔ اتحاد کے تین رہنما اصول ہیں – اثرات کے لیے شراکت داری، تکنالوجی کا باہمی تعاون اور پیمانے کے لیے مالیہ۔
آر ای سی ای آئی سی کا آغاز ماحولیات، جنگلات اور موسمیاتی تبدیلی کے وزیر جناب بھوپندر یادو، یوروپی یونین کے کمشنر برائے ماحولیات اور کناڈا، فرانس، اٹلی ، ڈنمارک، ماریشس اور متحدہ عرب امارات کے معزز وزراء کی موجودگی میں کریں گے۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 163.84 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست متاثرہ معاملوں کی تعداد 2202472 ہے۔
فی الحال زیر علاج مریضوں کی شرح 5.46 فیصد ہے۔
سردست ملک میں شفایابی کی شرح 93.33 فیصد ہے۔
گزشتہ 24 گھنٹوں کے دوران306357 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 37677328 ہوگئی ہے۔
پچھلے 24 گھنٹوں کے دوران 286384 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کُل 72.21کروڑ ٹیسٹ کئے جاچکے ہیں۔گزشتہ 24 گھنٹوں کے دوران1462261 ٹیسٹ منعقد کئے گئے۔
نائب صدر جمہوریہ ہند کا سکریٹریٹ
نائب صدر جمہوریہ نے رام نومی کے موقع پر قوم کو مبارکباد پیش کی
20 اپریل، نئی دہلی: نائب صدر جمہوریہ جناب ایم وینکیا نائیڈو نے رام نومی کے موقع پر قوم کو مبارکباد پیش کی ہے۔
نائب صدر کے پیغام کا مکمل متن حسب ذیل ہے:
رام نومی کے مبارک موقع پر میں تمام اہل وطن کو مبارکباد اور نیک خواہشات پیش کرتا ہوں۔
بھگوان رام نیکی، اچھائی، ہمت اور ہم دردی کا مجسمہ تھے۔ رام نومی کا تہوار ہمیں مریادا پرشوتم رام کی مثالی زندگی کی یاد دلاتا ہے اور ہمیں ان کے ذریعے دکھائے گئے نیکی کے راستے پر چلنے کی ترغیب دیتا ہے۔ یہ تہوار ہمیں اپنے خاندان، معاشرے اور ملک کے تئیں اپنے تمام فرائض اور ذمہ داریوں کی یاد دلاتا ہے۔
بھگوان رام کی انصاف، اچھی حکم رانی اور اپنی رعایا کی بھلائی سے پختہ وابستگی ہمیشہ انسانیت کو تحریک دیتی رہے گی۔
ہمارے ملک میں تہوار خاندانوں اور دوستوں کے ساتھ مل کر منانے کا ایک بہترین موقع ہوتے ہیں، لیکن کووڈ-19 عالمی وبا کی موجودہ صورت حال کے پیش نظر میں اہل وطن سے درخواست کرتا ہوں کہ وہ اس تہوار کو گھر پر منائیں اور کووڈ سے متعلق صحت اور حفظان صحت کے طور طریقوں پر عمل کریں۔
یہ تہوار ہماری زندگیوں میں خوشی اور امن لائے، ہمیں بھگوان رام کے دکھائے ہوئے راستے پر چلنے اور انکے قائم کردہ آئیڈیل کی حامل دنیا کی تعمیر کرنے کی ترغیب دے۔
ریلوے کی وزارت
اضافی حفاظتی خصوصیات، بہتر سواری انڈیکس اور مسافروں کی سہولیات کے ساتھ نئی اور بہتر وندے بھارت 2.0 ٹرینیں متعارف کرائی گئی ہیں
گھریلو پیداوار کو فروغ دینے کی کوشش میں، ہندوستانی ریلوے نے مختلف رولنگ اسٹاک کے تقریباً 15,40,000 پہیوں کی تیاری اور سپلائی کی سہولیات قائم کرنے کے لیے بولیاں طلب کی ہیں
نئی اور بہتر وندے بھارت ورژن 2.0 ٹرینیں، اضافی حفاظتی خصوصیات، بہتر سواری انڈیکس اور مسافروں کی سہولیات کے ساتھ، ٹرینوں اور اس کے ذیلی نظاموں کی تفصیلی ٹیسٹنگ، کارکردگی اور حفاظت کی جانچ کے بعد متعارف کرائی گئی ہیں۔ مندرجہ ذیل ٹیسٹ ریسرچ ڈیزائن اینڈ اسٹینڈرڈز آرگنائزیشن  / لکھنؤ کے ذریعہ کیے گئے تھے:
- مرکزی لائن پٹریوں پر 115 کلومیٹر فی گھنٹہ کی رفتار سے اور راجدھانی پٹریوں پر 180 کلومیٹر فی گھنٹہ کی رفتار سے دوہرے ٹرائلز۔
- 160 کلومیٹر فی گھنٹہ کی رفتار سے ایمرجنسی بریکنگ ڈسٹنس ٹرائلز اور بریک سسٹمز کی کارکردگی کی جانچ۔
- برقی مقناطیسی مداخلت  / برقی مقناطیسی مطابقت ، ریڈیو فریکوئینسی مداخلت  اور پیس میکر ٹیسٹ۔
- iv. شور اور ارتعاش کے ٹیسٹ۔
- حرکت اور ٹرین کنٹرول سسٹم کے ٹیسٹ۔
- vi. آگ اور دھوئیں کا پتہ لگانے کے ٹیسٹ۔
- الیکٹریکل انسپکٹر جنرل کی طرف سے حکومت ہند کو کلیئرنس۔
- چیف کمشنر آف ریلوے سیفٹی  / شہری ہوا بازی کی وزارت کے ذریعہ تفصیلی حفاظتی معائنہ اور 180 کلومیٹر فی گھنٹہ کی رفتار سے چلنے والا ٹرائل۔
- ix. پروٹوٹائپ ٹرین کے لازمی حفاظتی اور آپریشن ٹرائل کے بعد، ریلوے کی وزارت نے وندے بھارت ٹرینوں کے سیٹ متعارف کرانے کے لیے منظوری جاری کی ہے۔
انٹیگرل چیف فیکٹری  / چنئی نے پہلے ہی نومبر 2022 تک وندے بھارت ورژن 2 ٹرینوں کے نئے اور بہتر ورژن کے تین  ڈبے نکالے ہیں، اس کے علاوہ دو  وندے بھارت ٹرینیں 2019 سے سروس میں ہیں۔
کوچ پروڈکشن پروگرام 2022-23 میں پینتیس  ریک اور کوچ پروڈکشن پروگرام 2023-24 میں 67 ریک جاری کیے گئے ہیں۔ تاہم، اصل ٹرن آؤٹ کا انحصار سپلائی چین پر ہے، جو تیزی سے ترقی کر رہا ہے۔
پہیوں کی گھریلو پیداوار کو بڑھانے کی کوشش میں، 20 سالوں کے دوران ریلوے کو مختلف رولنگ اسٹاک کے تقریباً 15,40,000 پہیوں کی تیاری اور سپلائی کے لیے ممکنہ وینڈرز سے بولی طلب کرنے کے لیے ایک ٹینڈر جاری کیا گیا ہے۔ میک ان انڈیا کے تحت ٹینڈر جاری کیا گیا ہے جس میں صرف 60 فیصد سے زیادہ مقامی مواد کے ساتھ کلاس 1 انجن سپلائی کرنے والے ہی اہل ہیں۔ ٹینڈر 24.01.2023 کو کھولا جانا ہے۔
وندے بھارت ورژن 2.0 کے نئے اور بہتر ورژن کے پہلے ریک کا افتتاح 30.09.2022 کو گاندھی نگر کیپیٹل سے ممبئی سنٹرل تک مغربی ریلوے میں کیا گیا تھا اور یہ 01.10.2022 سے باقاعدہ سروس میں چل رہا ہے۔
ریلوے، مواصلات اور الیکٹرانک اور انفارمیشن ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں یہ معلومات فراہم کی۔